Keskustelu:Luettelo etnisistä ryhmistä

message: Muutin iranilaiset takaisin persialaisiksi (en ole ihan varma, mutta ainakin kieli on nimellä persia). Poistin myös äskettäin lisätyn sveitsiläiset, ainakin toistaiseksi, onko se etninen ryhmä? --Kyzyl 21. huhtikuuta 2007 kello 11.29 (UTC)
replies: text: Sveitsiläisyys lienee todellakin aika epämääräinen etninen identiteetti, jota yhdistää lähinnä samaan valtioon kuuluminen. Sveitsiläiset lienevät kuitenkin kansallisuus. Mihinköhän etniseen ryhmään sveitsiläinen samaistettaisiin vaikkapa Suomessa? Jos heitä olisi riittävästi, kutsuttaisiinko heitä sveitsiläisvähemmistöksi vai kielen perusteella eri ryhmiksi? Tässä tapauksessa näkyy erityisen hyvin kansallisuuden (tai kansankunnan) ja etnisen ryhmän ero. Onko meillä kansallisuuksien luetteloa? Tuohirulla 21. huhtikuuta 2007 kello 11.37 (UTC)
replies: text: :Ei taida olla kansallisuuksien luetteloa, enkä tiedä tarvitaanko sellaista, mutta tänne sveitsiläiset ei ainakaan sovi. --Kyzyl 21. huhtikuuta 2007 kello 11.47 (UTC)
thread_title:  Sveitsiläiset 

message: Suomenruotsalaiset ovat etninen ryhmä siinä missä muutkin kieliryhmät, kuten suomen venäläiset, suomen suomalaiset tai suomen somalit.  Tämä ei ole ristiriidassa sen kanssa, että suomenruotsalaiset luetaan myös suomalaisiksi. Etniset ryhmät voivat olla päällekkäisiä. Esimerkiksi myös suomen venäläiset tai suomen romanit luetaan usein suomalaisiksi. 
Myös historiallinen tai jopa esihistoriallinen suomenkielinen väestö Ruotsissa luetaan omaksi etniseksi ryhmäkseen, vaikka he lisäksi kokevat olevansa ruotsalaisia, kuten Suomen historiallinen ruotsinkielinen väestö kokee nykyisin olevansa suomalaisia. Tuohirulla 21. huhtikuuta 2007 kello 11.44 (UTC)
replies: text: Totta puhut, mutta ehkä tässä luettelossa olisi selvyyden vuoksi hyvä pitää vain "pääryhmät", siis esim. saksalaiset, mutta ei volgan-, balttian-, belgian- ym. saksalaisia tai suomalaiset ja ruotsalaiset, mutta ei suomenruotsalaisia ja ruotsinsuomalaisia.--Kyzyl 21. huhtikuuta 2007 kello 11.54 (UTC)

text: "Pääartikkeleista" kuitenkin on (tai ainakin pitäisi olla) linkit eri alaryhmiin. Ja jos kaikki luetellaan täällä tulee melko massiivinen luettelo.--Kyzyl 21. huhtikuuta 2007 kello 11.56 (UTC)
replies: text: :Suomenruotsalaiset usein nykyisin katsovat olevansa eri (etnistä) ryhmää kuin riikinruotsalaiset. Suomenruotsalaisilla on myös oma murteensa ja omia kulttuurin piirteitään. 1800-luvulla tehdyssä luettelossa heidät voitaisiin lukea ruotsalaisten pääryhmän alle, mutta nykyisin tämä ei ole niin selvää. Ei myöskään ole selvää, että etnisen määrittelyn täyskäännös olisi 1900-luvun alun jälkeen ollut niin totaalinen, että heidät voitaisiin nyt yksioikoisesti haudata suomalaisten pääryhmän alle. Toki he siis ovat myös suomalaisten alaryhmä, mutta sen lisäksi oma etninen kokonaisuutensa. Kuten totesin, ryhmiä voidaan nykyisin jaotella useampaan etnisyyteen, eikä tässä ole mitään ristiriitaista. Tuohirulla 21. huhtikuuta 2007 kello 12.00 (UTC)
replies: text: ::Olen samaa mieltä siitä, että esim. suomenruotsalaiset muodostavat oman etnisen ryhmänsä. Mutta pointtini olikin siinä, että tähän luetteloon ei laitettaisi muuta kuin ns. pääryhmät. Koska nuo alaryhmät mainitaan kuitenkin kyseistä pääryhmää käsittelevässä artikkelissa. Tämän luettelon alussa voisi tuoda ilmi, että luettelossa ei ole eri alaryhmiä ja lisäksi esim suomalaisten perään voisi laittaa huomautuksen, että kyseisestä artikkelista löytyy tietoa/linkit eri "alaryhmiin".

text: ::Toinen vaihtoehto on luetella täällä kaikki mahdolliset ryhmät esim suomalaisten lisäksi, ruotsinsuomalaiset, inkerinsuomalaiset, norjansuomalaiset, amerikansuomalaiset, kanadansuomalaiset, kuolansuomalaiset, siperiansuomalaiset ja mitähän vielä, niin ja suomenruotsaiset myös. Tällä menetelmällä luettelosta tulee melko pitkä.--Kyzyl 21. huhtikuuta 2007 kello 12.14 (UTC)
replies: text: :::Itse asiassa kveenit eli vanhimmat norjansuomalaiset ovat luettelossa, ja tämä on mielestäni aivan asiallista, sillä samaan tapaan kuin suomenruotsalaiset, ovat kveenit kehittyneet vuosisatojen ajan omaan suuntaansa. Tuohirulla 21. huhtikuuta 2007 kello 12.31 (UTC)
replies: text: ::::No ihan miten vaan. Tämä ei ole helppo luetteloimiskohde. Pelkästään ns. pää etnisiä ryhmiä tulee valtavasti, kunhan kaikki luetteloon saadaan laitettua. Mielestäni olisi hyvä jotain rajausta tehdä. Enkä ole väittänyt etteivätkö kveenit ja suomenruotsalaiset olisi omia etnisiä ryhmiään, mutta ne voidaan lukea myös laajemman käsitteen suomalaiset alle. Suomalaisia taas käsittääkseni enää pysty lukemaan mihinkään laajempaan etniseen ryhmään. Joten mielestäni tällainen logiikka olisi ihan hyvä rajausperuste. Ja jos luettelon alussa tuo luetteloimisperusteet esille, niin eikö asia olisi silloin ok. --Kyzyl 21. huhtikuuta 2007 kello 12.39 (UTC)
thread_title: Suomenruotsalaiset